JZKK-EN-DKK2025/1

**VZOREC POGODBE O DOBAVI**

JAVNI ZAVOD ZA KULTURO KAMNIK, Polčeva pot 2, 1241 KAMNIK,  
davčna številka: SI 19359713, matična številka: 8180431000,

ki ga zastopa Irena Gajšek, direktorica, (v nadaljevanju naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_\_\_\_\_\_\_\_\_\_\_\_,

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (v nadaljevanju dobavitelj)

sklepata naslednjo

**POGODBO O NAJEMU TEHNIČNE OPREME  
št. JZKK-EN-DKK2025/1/Pog**

**SPLOŠNE DOLOČBE**

1. člen

Na podlagi povabila k zbiranju ponudb ter prejeti ponudbi, z dne \_\_\_\_\_\_\_\_\_\_\_, je naročnik z uradnim zaznamkom z dne \_\_\_\_\_\_\_\_\_\_, za dobavo tehnične opreme izbral ponudnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Naročnik ima zagotovljena sredstva za nakup na proračunski postavki 8369.

**PREDMET POGODBE**

1. člen

S to pogodbo se dobavitelj obvezuje dobaviti in montirati tehnično opreme, po cenah in specifikaciji iz ponudbe, ki je priloga te pogodbe in je njen sestavni del.

Dobavitelj izjavlja, da je vsa ponujena oprema njegova last in lahko z njo prosto razpolaga.

**VREDNOST POGODBE**

1. člen

Vrednost naročila je do višine \_\_\_\_\_\_\_\_\_\_\_\_\_\_\_\_\_\_\_\_ EUR. V ceno ni vključen davek na dodano vrednost.

**PREVZEM BLAGA IN ROKI IZVEDBE POGODBE**

1. člen

Naročnik se obvezuje prevzeti blago v celoti na podlagi dobavnice. Količinski prevzem se opravi takoj po prevzemu, kakovostni pa po zaključku montaže.

Dobavitelj se obvezuje, da bo naročniku dobavil blago in izvedel montažo **do 22. 4. 2025**.

**STANDARDI KAKOVOSTI IN GARANCIJSKI ROKI**

1. člen

Kakovost opreme mora ustrezati obstoječim standardom, ki veljajo za predmetno blago. Če naročnik ugotovi, da blago ni kakovostno ustrezno, ga takoj zavrne in zahteva, da mu dobavitelj dobavi kakovostno blago. Če dobavitelj blaga ne zamenja, lahko naročnik zahteva na stroške dobavitelja ustrezen pregled blaga po inšpekcijski službi oz. pristojnem zavodu, ki opravlja kontrolo kakovosti ali pa to blago naroči pri drugem izbranem ponudniku.

Garancijski rok za dobavljeno opremo je 3 leta od datuma sklenitve pogodbe.

Dobavitelj zagotavlja servisne storitve za obdobje 5 let od datuma sklenitve pogodbe, ki jih naročnik naroča po potrebi.

**NAČIN PLAČILA**

1. člen

Dobavitelj bo naročniku za dobavljeno blago izstavil e-račun, naročnik pa se obveže poravnati račun v roku **najmanj 30 dni** po prejemu računa na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**ODPOVED POGODBE**

1. člen

Stranki se obvezujeta, da bosta naredili vse, kar je potrebno za izvršitev te pogodbe in da bosta pri izvrševanju pogodbe ravnali kot dober gospodar.

Naročnik bo vse pripombe v zvezi z izvrševanjem te pogodbe sporočal dobavitelju v pisni obliki. Če dobavitelj ne upošteva upravičenih pripomb naročnika, lahko naročnik zahteva izpolnitev pogodbenih obveznosti v roku 30 dni. V kolikor dobavitelj ne izpolni obveznosti, lahko naročnik prekine pogodbo s pisno odpovedjo.

Kot kršitev te pogodbe se šteje:

* če dobavitelj ne dobavi blaga v pogodbenih rokih in kljub pisnemu opozorilu ne upošteva navodil naročnika,
* če dobavi blago, ki ne ustreza tehničnim specifikacijam navedenim v ponudbi in ga na zahtevo naročnika ne zamenja,
* če dobavitelj ne izvede montaže v pogodbeno določenem roku,
* če dobavitelj grobo krši druga določila te pogodbe.

**PROTIKORUPCIJSKA KLAVZULA**

1. člen

Pogodba je nična, v kolikor kdo v imenu ali na račun druge pogodbene stranke, predstavniku ali posredniku prve pogodbene stranke obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev, s katerim je prvi pogodbeni stranki povzročena škoda ali je omogočena pridobitev nedovoljene koristi predstavniku prve pogodbene stranke, drugi pogodbeni stranki ali njenemu predstavniku, zastopniku ali posredniku.

**SOCIALNA KLAVZULA**

1. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila (tretja alineja četrtega odstavka 67. člena ZJN-3).

**IZVRŠEVANJE POGODBE**

1. člen

Morebitne spore iz te pogodbe, ki bi jih stranki ne mogli rešiti sporazumno, rešuje stvarno pristojno sodišče v Kamniku.

1. člen

Stranki kot odgovorne osebe (skrbnike pogodbe) določita:

Primož Jeras, s strani naročnika in \_\_\_\_\_\_\_\_\_\_\_\_\_\_\_\_\_\_\_, s strani dobavitelja.

**VELJAVNOST POGODBE**

1. člen

Pogodba se sklepa za enkraten nakup blaga.

1. člen

Ta pogodba je sestavljena v dveh (2) izvodih, od katerih vsaka od strank prejme po en izvod. Veljati začne z dnem podpisa obeh pogodbenih strank.

|  |  |
| --- | --- |
| Za dobavitelja:    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek pooblaščene osebe, funkcija)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (podpis)  (žig)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (kraj in datum podpisa) | Za naročnika:    Irena Gajšek, direktorica  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (podpis)  (žig)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (kraj in datum podpisa) |